Šiaulių gidas

Ilonos Bakšės meilės eilėraščių knygos „Tu niekada nesužinosi“ pristatymas
2024-05-13 17:30 (Europe/Helsinki) | P. Višinskio viešoji biblioteka
Gegužės 13-ąją, meilės deivės Mildos dieną, 17.30 val. Šiaulių apskrities Povilo Višinskio viešosios bibliotekos Didžiojoje skaitykloje (III a.) savo meilės eilėraščių knygą „Tu niekada nesužinosi“ pristatys Ilona Bakšė.

Muzikinių intarpų metu dainas, sukurtas pagal pristatomos knygos eiles, gitara atliks Inesa Bumblauskaitė.

Autorė apie savo knygą sako, kad tai daugiau nei knyga, tai jausmų namai, kuriuose gyvena visi meilės periodai: rožinis, aklasis, ugningasis, praregėjimo, kalnuotasis, pelenų ir tvarumo. Tai tarsi drąsi kelionė patirties labirintais, ieškant atsakymo, kas yra meilė. Kiekviename eilėraštyje – troškimas gyventi, žydėti, parkritus vėl keltis ir vėl žengti pirmyn.

Ši knyga nuo pirmų eilučių paliečia skaitytojų širdis nuogu atvirumu, pažadina šiltus prisiminimus, sustiprina sielą suvokimu – visiems visko būna ir drąsina – kad ir kas nutiktų, turi likti žmogumi, mylėti žmones tokius, kokie jie yra, mylėti save ir leistis būti mylimam. Juk meilė – pati galingiausia jėga pasaulyje, ir ši knyga – tos jėgos kūrinys.

Organizatorė – Šiaulių apskrities Povilo Višinskio viešoji biblioteka.

Renginys nemokamas.

Lietuvos muzikos ir teatro akademijos studento Manto Meškausko baigiamojo darbo koncertas „Žemė kėlė žolę...“
2024-05-13 18:30 | Šiaulių kultūros centro Didžioji koncertų salė (Aušros al. 31)
Gegužės 13 d. 18:30 val. Šiaulių kultūros centre vyks Lietuvos muzikos ir teatro akademijos Klaipėdos fakulteto Šokių katedros studento Manto Meškausko baigiamojo darbo koncertas „Žemė kėlė žolę…“.
Dalyvauja Šiaulių „Juventos“ progimnazijos ir Juliaus Janonio gimnazijos liaudiškų šokių kolektyvas „Liuoksinis“ (vadovė Asta Rimkuvienė), Šiaulių kultūros centro liaudiškų šokių grupė „Vajaunas“ (meno vadovas Romualdas Laugalis) ir Klaipėdos universiteto tautinio meno ansamblis „Vytinė“ (meno vadovas Vidmantas Mačiulskis, vadovai Kamilė Butkienė ir Gintautas Venslovas, liaudiškos kapelos vadovas Juozas Staniulis).
Kviečiame kartu pajusti šokiu alsuojančią pavasario gaivą!
Renginio trukmė: ~1 val. 30 min.

Koncertas „Šokis jungia mus“
2024-05-16 17:00 | Bulvaro amfiteatras
Gegužės 16 d. 17 val. Šiaulių bulvaro amfiteatre (Vilniaus g. 153) vyks koncertas „Šokis jungia mus“, kuris yra XVII tarptautinio šokio festivalio-konkurso „Aušrinė žvaigždė“ dalis.
Dalyvauja XVII tarptautinio šokio festivalio-konkurso „Aušrinė žvaigždė“ svečiai ir Šiaulių miesto šokių kolektyvai.
Renginio trukmė: ~1 val. 30 min.

Vaiko dienai skirtos dūzgės kartu su pasakų herojais ir „Lauros studijos“ vaikais
2024-05-17 14:00
Gegužės 17 d. 14 val. P. Višinskio aikštėje (Vilniaus g. 130) vyks Vaiko dienai skirtos dūzgės kartu su pasakų herojais ir „Lauros studijos“ vaikais, kuris yra XVII tarptautinio šokio festivalio-konkurso „Aušrinė žvaigždė“ dalis.
Renginio trukmė: ~1 val. 30 min.

XVII tarptautinio šokio festivalio-konkurso „Aušrinė žvaigždė“ atidarymas
2024-05-17 17:00
Gegužės 17 d. 17 val. P. Višinskio aikštėje (Vilniaus g. 130) vyks XVII tarptautinio šokio festivalio-konkurso „Aušrinė žvaigždė“ atidarymas.
Programoje: šventinis koncertas, I konkurso dalies nugalėtojų apdovanojimai.
Renginio trukmė: ~1 val. 30 min.

Visa XVII tarptautinio šokio festivalio-konkurso „Aušrinė žvaigždė“ programa: https://www.siauliukc.lt/news/2821/63/XVII-tarptautinio-sokio-festivalio-konkurso-Ausrine-zvaigzde-programa/

Folkšokiai „Šoka visi“
2024-05-17 19:00 - 19:30
Gegužės 17 d. 19 val. P. Višinskio aikštėje (Vilniaus g. 130) vyks folkšokiai „Šoka visi“, kuris yra XVII tarptautinio šokio festivalio-konkurso „Aušrinė žvaigždė“ dalis.
Groja Šiaulių Dainų muzikos mokyklos vaikų ir jaunimo folkloro ansamblis „Vieversėlis“ (vad. A. Stankus).
Renginio trukmė: ~1 val.

Partizanų pagerbimo, kariuomenės ir visuomenės vienybės diena
2024-05-18 08:30 - 18:00 | Prisikėlimo aikštė
Didžiausias Lietuvos kariuomenės renginys visuomenei– Partizanų pagerbimo, kariuomenės ir visuomenės vienybės dienos šventė Šiauliuose vyks jau šį šeštadienį.

Lietuvos kariuomenė skelbia šūkį „Mes – tai Jūs“ ir gegužės 18 dieną kviečia susitikti didžiausiame renginyje visuomenei – Partizanų pagerbimo, kariuomenės ir visuomenės vienybės dienos šventėje. Šiemet Lietuvos kariuomenės susitikimas su visuomene vyks Prisikėlimo aikštėje Šiauliuose, o šventinį savaitgalį užbaigs partizanams atminti skirti pėsčiųjų žygiai.

Šventinių renginių programą Šiauliuose gegužės 18 dieną 11 val. pradės šv. Mišios už Lietuvos partizanus ir Laisvės gynėjus, prisimenant jų pasiaukojimą, Šv. Apaštalų Petro ir Pauliaus katedroje. Pasibaigus padėkos mišioms, 12 val. Lietuvos kariuomenės orkestrai ir Garbės sargybos kuopa žygiuos į Prisikėlimo aikštę, kurioje vyks visi dienos renginiai. Susirinkusius miesto gyventojus ir svečius pasveikins NATO naikintuvų skrydis, bus iškilmingai pakeltos Lietuvos valstybės, Europos Sąjungos ir NATO vėliavos, giedamas Lietuvos Respublikos himnas. Laisvės atgavimo ir išsaugojimo idėja bus įprasminta tylos minute, Garbės sargybos kuopos karių parodomąja programa ir stilizuotomis salvėmis. Visi susirinkusieji galės išgirsti Lietuvos kariuomenės orkestrų muzikinę programą ir pamatyti karinės operacijos inscenizaciją.
Prisikėlimo aikštėje svečiai taip pat galės apžiūrėti Lietuvos kariuomenės ir sąjungininkų padalinių ginkluotės, technikos, ekipuotės ir įrangos ekspoziciją, tarp jų pėstininkų kovos mašiną „Vilkas“, savaeigę haubicą „PzH 2000“, šarvuotuosius kovinės paramos visureigius JLTV, Karinių oro pajėgų vidutinio nuotolio oro gynybos sistemą NASAMS, apžvalgos radarą „Giraffe“, žvalgybinį bepilotį orlaivį „Scan Eagle“, sąjungininkų pajėgų vokiečių tanką „Leopard“ ir vikšrinę vokiečių pėstininkų kovos mašiną „Marder“, keturratę žvalgybos mašiną „Fennek, šarvuotąjį pėstininkų transporterį „Pandur“, pėstininkų kovos mašiną „Patria“.
Gegužės 19 d., sekmadienį, minint 80-ąsias Lietuvos partizanų laisvės kovos pradžios metines, Krašto apsaugos ministerija kartu su Lietuvos šaulių sąjunga vienija jėgas ir kviečia visuomenę į 5 masinius partizanų atminimo žygius skirtingose Lietuvos regionuose, Šaulių Sąjungos rinktinių pagrindu – Radviliškio, Kazlų Rūdos, Tauragės, Kauno r. ir Utenos savivaldybėse. Žygis – tai gyvas istorijos pažinimas, leidžiantis partizanų laisvės kovą paversti sava patirtimi.
Šią dieną, pagerbiant partizanus, gėlės bus dedamos prie partizanų generolo Jono Žemaičio-Vytauto paminklo Vilniuje, Lietuvos partizanų memorialuose Minaičiuose, Radviliškio r., Kryžkalnyje, Raseinių r.
Visuomenės palaikymas yra didžiulė motyvacija kariams, tad tokių bendruomeniškų švenčių metu gyventojai gali daugiau sužinoti apie Lietuvos kariuomenę ir NATO sąjungininkų veiklą Lietuvoje, artimiau susipažinti su svarbia visuomenės dalimi, kuri egzistuoja valstybės ir jos gyventojų labui.

Kauno šokio teatro „Aura“ šokio spektaklis „Norėčiau būti paparčio žiedu“
2024-05-18 19:00
Gegužės 18 d. 19 val. P. Višinskio aikštėje (Vilniaus g. 130) vyks Kauno šokio teatro „Aura“ šokio spektaklis „Norėčiau būti paparčio žiedu“, kuris yra XVII tarptautinio šokio festivalio-konkurso „Aušrinė žvaigždė“ dalis.
Renginio trukmė: ~1 val. 30 min.

Europos muziejų naktis
2024-05-18 19:00 - 23:30
2024 m. gegužės 18 d., šeštadienį, Šiauliuose naktinėti kvies Europos muziejų naktis. Muziejai – mokymuisi ir tyrinėjimui!
Duris atvers ir į nemokamus vakarinius renginius kvies šie muziejai mieste:
• Chaimo Frenkelio vila-muziejus (Vilniaus g. 74)
• Fotografijos muziejus (Vilniaus g. 140)
• Venclauskių namai-muziejus (Vytauto g. 89)
• Šiaulių istorijos muziejus (Aušros al. 47)
• Žaliūkių malūninko sodyba-muziejus (Architektų g. 73)
• Dviračius muziejus (Vilniaus g. 139)
• Radijo ir televizijos muziejus (Vilniaus g. 174)
• Baltų kultūros pažinimo centras „Baltų kelias“ (Vilniaus g. 213)
• Šiaulių dailės galerija (Vilniaus g. 245)
• Vandos Kavaliauskienės Katinų muziejus (Žuvininkų g. 18)
• Juliaus Janonio gimnazijos istorijos Jono Krivicko muziejus (Tilžės g. 137)
• Šiaulių kino muziejus (Aušros al. 15, Šiauliai)
• Vandentvarkos muziejus (Vytauto g. 103)
• Militarijos muziejus (P. Višinskio g. 38)
• Šiaulių geležinkelių muziejus (Dubijos g. 26)
• Šiaulių tardymo izoliatoriaus muziejus (Trakų g. 10) (Būtina išankstinė registracija. Bus skelbiama gegužės mėn.)
• Šiaulių apygardos teismo Teismų istorijos muziejus (Dvaro g. 83) (Būtina išankstinė registracija. Bus skelbiama gegužės mėn.)
Muziejų lankymas NEMOKAMAS.
DAUGIAU INFORMACIJOS JAU NETRUKUS!
Organizatorius – Šiaulių „Aušros“ muziejus
Rėmėja: Šiaulių miesto savivaldybė
Informaciniai rėmėjai: žiniasklaidos grupė „Etaplius“, dienraštis „Šiaulių kraštas“
Draugai: Busturas, Šiaulių turizmo informacijos centras, restoranas „Bleu de Frenkel“

INFORMACIJA APIE RENGINĮ

Data:
2024-05-18

Laikas:
19:00 – 00:00 val.

Vieta:
Muziejai Šiauliuose

Europos muziejų naktis
2024-05-18 19:00 - 23:30
Gegužės 18 d., šeštadienį, minint Tarptautinę muziejų dieną, 19 muziejų Šiauliuose atveria ekspozicijų duris ir kviečia į naktinius tyrinėjimus. Tradicija tapęs renginys „Europos muziejų naktis“ į nemokamas vakarines veiklas kviečia jau 20-ąjį kartą. Šiais metais Šiauliuose bus plėtojama tema „Muziejai – mokymuisi ir tyrinėjimui!“.

Prancūzijos kultūros ministerijos inicijuotas projektas per 20-metį tapo tradicija, apjungiančia Europos muziejus bei pritraukiančia milijonus lankytojų. Galimybė nemokamai apsilankyti muziejuose vakare ir naktį, kai įprastai jie būna uždaryti, žavi lankytojus iki šiol.

Šiauliuose „Europos muziejų naktį“ veiklų taip pat netrūksta. Kasmet prie projekto prisijungia vis daugiau muziejų ir institucijų, kurių veikla artima muziejinei veiklai. Muziejų nakties kontekste Šiauliai išsiskiria tuo, kad projekto organizatorius – „Aušros“ muziejus – suvienija mieste veikiančius muziejus ir sudaro bendrą Muziejų nakties programą. Džiugu, kad šiemet prisijungė daugiausiai muziejų ir institucijų per pastaruosius metus – net 19.

Renginyje dalyvauja 7 „Aušros“ muziejaus padaliniai ir 12 kitų miesto muziejų bei institucijų. Pirmą kartą prie projekto jungiasi Šiaulių Rėkyvos progimnazijos muziejus, antrus metus dalyvauja Dailininko Gerardo Bagdonavičiaus namas, Šiaulių dailės galerija, po pertraukos grįžta atsinaujinęs Šiaulių apygardos teismo Teismų istorijos muziejus. Šiauliečiams dar mažai atrasta vieta – praėjusiais metais naujas ekspozicijas atidaręs Šiaulių istorijos muziejus.

Tarptautinės muziejų tarybos paskelbtas proginis Muziejų dienos pavadinimas „Muziejai – mokymuisi ir tyrinėjimui“ paskatino lankytojams per Muziejų naktį pasiūlyti įvairesnių veiklų, suteiksiančių naujų žinių, leisiančių patiems tyrinėti, atrasti, geriau suprasti muziejinius procesus, prisiliesti prie įvairių temų. Pavyzdžiui, Šiaulių „Aušros“ muziejaus restauratoriai paaiškins ir pademonstruos konservavimo, restauravimo procesus, Fotografijos muziejus pakvies į laboratoriją ir pažintį su analogine fotografija, Šiaulių istorijos muziejuje bus pristatyta XIX a. kario ginkluotė, archeologinių kasinėjimų ypatumai, Chaimo Frenkelio viloje bus galima susipažinti su litofanija (XIX amžiaus 3D technologija), Venclauskių namuose – monetų paslaptimis ir kt.

Lankytojai bus kviečiami ir patys tyrinėti muziejų ekspozicijas ir parodas, susipažinti su čia saugomais eksponatais. Kai kurie jų – demonstruojami specialiai tik per Muziejų naktį. Lankytojų laukia vakarinės edukacijos ir ekskursijos su gidais, muzikiniai jaunimo grupių pasirodymai ir kitos veiklos.

Bendradarbiaujant su „Busturas“ ir Šiaulių miesto savivaldybe, bus prailgintas viešojo transporto maršrutų darbo laikas. Populiariausi miesto autobusai – 1, 4, 12, 18, 21, 24 – važinės iki 1 val. Tad muziejus bus galima pasiekti viešuoju transportu ir po to patogiai grįžti namo. Visuose autobusuose galios įprastos važiavimo bilietų kainos. Autobusų tvarkaraščiai – www.busturas.lt.

Lankytojų patogumui sukurtas interaktyvus maršrutas, kurio pagalba galima dar lengviau surasti muziejus. IZI travel puslapyje ir porgramėlėje skelbiamas „Europos muziejų naktis Šiauliuose 2024“ maršrutas – https://izi.travel/en/b014-europos-muzieju-naktis-siauliuose-2024/lt?lang=en

Europos muziejų naktį duris atveria šie muziejai:

19–24 val. Chaimo Frenkelio vila-muziejus (Vilniaus g. 74)

19–24 val. Fotografijos muziejus (Vilniaus g. 140)

19–24 val. Venclauskių namai-muziejus (Vytauto g. 89)

19–24 val. Šiaulių istorijos muziejus (Aušros al. 47)

19–24 val. Žaliūkių malūninko sodyba-muziejus (Architektų g. 73)

19–24 val. Dviračius muziejus (Vilniaus g. 139)

19–24 val. Radijo ir televizijos muziejus (Vilniaus g. 174)

19–23 val. Baltų kultūros pažinimo centras „Baltų kelias“ (Vilniaus g. 213)

19–23 val. Šiaulių dailės galerija (Vilniaus g. 245)

19–23 val. Militarijos muziejus (P. Višinskio g. 38)

19–22 val. Juliaus Janonio gimnazijos istorijos Jono Krivicko muziejus (Tilžės g. 137)

19–22 val. Šiaulių kino muziejus (Aušros al. 15, Šiauliai)

18–22 val. Dailininko Gerardo Bagdonavičiaus namas (Aušros al. 84)

18–23 val. UAB „Šiaulių vandenys“ Vandentvarkos muziejus (Vytauto g. 103)

18–22 val. Vandos Kavaliauskienės Katinų muziejus (Žuvininkų g. 18)

18–22 val. Šiaulių geležinkelių muziejus (Dubijos g. 26)

*19–23 val. Šiaulių Rekyvos progimnazijos muziejus (Poilsio g. 1)

*18–22 val. Šiaulių apygardos teismo Teismų istorijos muziejus (Dvaro g. 83)

*17–20 val. Lietuvos kalėjimų tarnybos Šiaulių kalėjimo muziejus (Trakų g. 10)

*Būtina išankstinė registracija, skelbiama facebook puslapyje „Muziejų naktis Šiauliuose“.

PROGRAMA:

19–24 val. FOTOGRAFIJOS MUZIEJUS (Vilniaus g. 140)

II aukštas (19–24 val.)

Ekspozicija „Laisvę fotografijai!”

Fotografijos LAB’as: pažintis su analogine fotografija, žaidimas „Atspėk autorių: fotografas ar DI?“

Fotosafaris Fotografijos muziejuje: virtualių gyvūnų fotomedžioklė

III aukštas (19–24 val.)

Fotografijos muziejaus fondų meninės fotografijos multimedija

Video projekcija „Šiaulių studija“. Aut. Dalia Mikonytė, Adomas Žudys ir Pijus Džiugas Meižis. Projekcijos pristatymas su autoriais – 20.00 val.

IV aukštas, Galerija (19–24 val.)

Raimundo Urbono fotografijos paroda „Gyvenimas po stalu”

Stogo terasa (20–24 val.)

Pozityvios vinilo vibracijos su Mantu Ri

Arturo Vai. radijo bangų ir elektroninės muzikos miksas

19–24 val. CHAIMO FRENKELIO VILA-MUZIEJUS (Vilniaus g. 74)

Viloje-muziejuje:

Pažintis su litofanija (XIX amžiaus 3D technologija)

DJ Senio programa Kino salėje „Kapitol“

Parodos „Litvakų dailininkai Paryžiuje“ lankymas

Ekskursijos „Muziejinių vertybių restauravimo kelias“ Restauravimo skyriuje. Būtina išankstinė registracija – https://i.ausrosmuziejus.lt/QQYyw

Parke:

Jaunimo grupių koncertai

Lauko užkandinė

Šiaulių „Senų ratų“ klubo automobilių paroda

19 val. ekskursija „MELIOR MORS MACULA: Pliaterių palikimas ir XIX a. kario ginkluotės pristatymas“. Būtina išankstinė registracija.

19–24 val. VENCLAUSKIŲ NAMAI-MUZIEJUS (Vytauto g. 89)

19–24 val. Paroda „Tarpukario moters portretas“, skirta Stanislavos Venclauskienės 150-osioms gimimo metinėms.

21 val. parodos pristatymas

20 val. „Gitarų trio“ pasirodymas

19–24 val.:

Edukacinė veikla „Netikėti atradimai muziejuje“

Edukacinė veikla „Perskaityk monetą“

Akcija „Susikurk tarpukario portretą“ Našlaičių sode

20–22 val. skautų veiklos ir dainos Našlaičių sode

19–24 val. ŠIAULIŲ ISTORIJOS MUZIEJUS (Aušros al. 47)

19–22 val. edukacija „Dailyraščio pamoka Tarpukario Lietuvos pradžios mokyklos klasėje“

19–22 val. edukacija „Archeologiniai kasinėjimai“

19–24 val. Muzika ir žaidimai lauko ir vidaus erdvėje

19–22 val. Hexa Cinema kino erdvė. Bilietai ir registracija – https://hexacinema.lt

20.30 val. ekskursija „XIX a. kario paveikslas: apranga, ginkluotė, karo technologija“. Būtina išankstinė registracija.

19–24 val. ŽALIŪKIŲ MALŪNININKO SODYBA-MUZIEJUS (Architektų g. 73)

Nuo 19 val. iki sutemų – piemenų pramogos: piemenų duonos kepimas, švilpynių darymas ir švilpavimas, keptos bulvės žarijose, žolelių arbatos skanavimas, piemenų lauko žaidimai.

21 val. Paskaita apie dangaus šviesulius (Vacys Jankus)

23 val. Dangaus šviesulių stebėjimas su Šiaulių techninės kūrybos centro astrofizikos būrelio vadovu Vaciu Jankumi ir jaunaisiais astrofizikais

24 val. Vidurnakčio ekskursija su malūnininku Žaliūkių vėjo malūne

19–24 val. DVIRAČIŲ MUZIEJUS (Vilniaus g. 139)

Dviračių muziejuje lankytojų laukia edukacinė veikla, kurios metu lankytojai galės susikurti išskirtinius suvenyrus dviračių tema, išbandyti gratažo techniką. Muziejuje lankytojai susipažins su dviračių atsiradimo istorija, apžiūrės ekspozicijas, galės varžytis, mindami šiuolaikinį ir senovinį dviračius.

19–24 val. RADIJO IR TELEVIZIJOS MUZIEJUS (Vilniaus g. 174)

Muziejaus ekspozicijoje pamatysite skirtingais laikotarpiais pagamintus veikiančius televizijos imtuvus, išgirsite grojančius mechaninius patefonus, elektrofonus, magnetofonus.

Muziejų naktį bus transliuojamas filmas „Vakar Šiaulių televizorių gamykloje“, mažieji lankytojai galės sudėti eksponatų dėliones.

19–23 val. BALTŲ KULTŪROS PAŽINIMO CENTRAS „BALTŲ KELIAS“ (Vilniaus g. 213)

Pirmasis interaktyvus baltų kultūros pažinimo centras Lietuvoje ir Latvijoje, tai unikali erdvė, padedanti lankytojams susipažinti su baltų kultūros praeitimi ir dabarties raiškomis.

„Baltų kelio“ erdvėse lankytojai ras keturis interaktyvius žaidimus: biometriniais žmogaus duomenimis paremtą žaidimą „Baltų „profesija“, edukacinį žaidimą „Pažink baltiškus daiktus“, „Nukeliauk į Baltų kasdienybę“ bei žaidimą-instaliaciją „Baltų gyvenimas“, pristatantį atskirų baltų genčių savitumą, bendrus baltiškosios gyvensenos aspektus.

Centre šiuolaikinėmis technologijomis, eksponatų kopijomis, edukacinėmis veiklomis pristatoma baltų istorija, kultūra, gyvensena, sukuriant galimybes ugdyti baltiškojo paveldo pažinimą ir jo išsaugojimą.

19–23 val. ŠIAULIŲ DAILĖS GALERIJA (Vilniaus g. 245)

Šiaulių menininkų fotografijų parodos „Résumé“ lankymas. Muziejų naktį lankytojai galės ne tik reziumuoti parodos kūrinius, bet ir patys įsitraukti į kūrybinį šėlą, tampant parodos bendraautoriais.

18–22 val. VANDOS KAVALIAUSKIENĖS KATINŲ MUZIEJUS (Žuvininkų g. 18)

Pažintis su muziejaus ekspozicija, „muziejaus direktoriumi“ katinu Perlu ir šešiais tūkstančiais katinų iš viso pasaulio.

19–22 val. JULIAUS JANONIO GIMNAZIJOS ISTORIJOS JONO KRIVICKO MUZIEJUS (Tilžės g. 137)

Muziejuje ir rūsiuose – išskirtinės istorijos ir faktai apie mokyklą, galimybė atsisėsti į seną medinį mokyklos suolą ir pasimokyti iš senų vadovėlių.

19–22 val. ŠIAULIŲ KINO MUZIEJUS (Aušros al. 15, Šiauliai)

Šiaulių kino istorijos ekspozicija ir kino retrospektyva „Šiauliai kino filmuose“.

18–23 val. UAB „ŠIAULIŲ VANDENYS“ VANDENTVARKOS MUZIEJUS (Vytauto g. 103)

Viename iš aukščiausių Šiaulių miesto pastatų – vandentiekio bokšte – įsikūrusio muziejaus lankymas: Šiaulių vandentvarkos įmonės istorija, vandentiekio ir nuotakyno sistemos raidos etapai, ūkio plėtojimas ir modernizavimas, bendrovės kolektyvo tradicijos.

Edukacinės veiklos:

18.20–19.00 val. ir 20.30–21.10 val. pamoka vaikams „Vandens lašelių kelionė“.

19.30–20.30 val. vandens degustacija.

Žaidimai „Ką žinai apie vandentiekio vandenį?“ ir „Sužvejok teršalus“.

19–23 val. MILITARIJOS MUZIEJUS (P. Višinskio g. 38)

Pažintis su Lietuvos karybos ir gynybos raida, XX a. partizaniniais karais, kariuomenės uniformomis.

18–22 val. ŠIAULIŲ GELEŽINKELIŲ MUZIEJUS (Dubijos g. 26)

Lauko ir vidaus ekspozicijose lankytojai išvys geležinkelių istoriją atspindinčius eksponatus bei sudalyvaus Geležinkelių muziejaus muziejininkų vedamose ekskursijose.

20.00–20.30 val. bus demonstruojamas grįžratis, tremtinių vagone savo istorijomis dalinsis tremtį išgyvenę žmonės.

Žaidimas „Klausimynas“, leis pažinti svarbiausius geležinkelių istorijos faktus.

Lankytojai galės apžiūrėti keleivinį vagoną su kupe skyriais, o jame įsikūrę savanoriai pristatys įdomias lankytinas vietas, kur galite nukeliauti traukiniu. Mažieji lankytojai bus kviečiami spręsti kryžiažodžius, piešti traukinius.

18–22 val. DAILININKO GERARDO BAGDONAVIČIAUS NAMAS (Aušros al. 84)

Tai vienas išraiškingiausių medinių tarpukario modernizmo statinių Šiauliuose, kurį suprojektavo architektas Karolis Reisonas ir pats G. Bagdonavičius. Privatus dailininko namas (valstybės saugomas nacionalinio reikšmingumo lygmens kultūros paveldo objektas), kurį jis paliko valstybei, 2018 m. buvo restauruotas, sutvarkytas, dalyje vidaus patalpų įrengtos erdvės, pristatančios dailininko gyvenimą ir kūrybą.

*17–20 val. LIETUVOS KALĖJIMŲ TARNYBOS ŠIAULIŲ KALĖJIMO MUZIEJUS (Trakų g. 10)

Muziejuje susipažinsite su bausmių vykdymo sistema, Šiaulių tardymo izoliatoriaus istorija, laikomų asmenų gyvenimo ir laisvalaikio organizavimo sąlygomis, resocializacijos projektais, darbuotojų darbo sąlygomis ir įstaigos veikla. Būtina išankstinė registracija. VIETŲ NEBĖRA.

*19–23 val. ŠIAULIŲ REKYVOS PROGIMNAZIJOS MUZIEJUS (Poilsio g. 1)

19, 20, 21, 22 val. edukacija „Ponų pramogos Rėkyvos Karpio dvare“

Lankytojai, atvykę į Rėkyvos progimnazijos muziejų, pateks į XIX a. Rėkyvos Karpio dvaro improvizuotą aplinką. Juos pasitiks Rėkyvos Karpio dvaro svita su liokajais, patarnautojais ir dvaro panelėmis. Lankytojai turės galimybę persirengti dvaro ponams būdinga apranga ir įsiamžinti improvizuotoje fotosesijoje (fotosesijos nuotraukos bus išsiųstos lankytojų nurodytais el. pašto adresais). Persirengę ir tapę tikrais dvaro ponais edukacijos dalyviai mokysis senovinio dvarininkų šokio. Po šokio lankytojai bus kviečiami atsigerti vakarinės arbatėlės ir pabendrauti su Rėkyvos Karpio dvaro ponais.

Būtina išankstinė registracija. Vietų nebėra, registracija baigta.

*18–22 val. ŠIAULIŲ APYGARDOS TEISMO TEISMŲ ISTORIJOS MUZIEJUS (Dvaro g. 83)

Šiaulių apygardos teismo Teismų istorijos muziejuje, vieninteliame tokiame Lietuvoje, galima rasti įdomių eksponatų: nuo XVI a. menančių dokumentų iki dabartinių teismo priimtų sprendimų. Čia galite apžiūrėti tarpukario ir sovietinį teisėjų kabinetus, viduramžių kankinimo įrankius, teisėjų aprangą ir ne tik! Taip pat pažinti teismus, jų istoriją ir teisėjo profesiją. Šią Muziejų naktį turite ir unikalią progą apžiūrėti parodą skirtą Pelikso Bugailiškio 140-osioms metinėms paminėti.
Muziejų gegužės 18 d. galite apžiūrėti tik su išankstine registracija. Vietų nebėra, registracija baigta.

_______________________

Muziejų lankymas NEMOKAMAS.

Gegužės 18 d. miesto autobusai 1, 4, 12, 18, 21, 24 kursuos iki 1 val.
www.busturas.lt

Renginio metu bus fotografuojama ir filmuojama. Nuotraukos ir vaizdo įrašai gali būti naudojami renginio viešinimui socialiniuose tinkluose, internetinėse svetainėse, spaudoje ir kt.

XVII tarptautinio šokio festivalio-konkurso „Aušrinė žvaigždė“ III konkurso dalis. Klasikinis šokis ir uždarymas
2024-05-19 10:00 - 17:00 | Šiaulių kultūros centro Didžioji koncertų salė (Aušros al. 31)
Gegužės 19 d. 10 val. Šiaulių kultūros centro Didžiojoje koncertų salėje vyks XVII tarptautinio šokio festivalio-konkurso „Aušrinė žvaigždė“ III konkurso dalis, klasikinis šokis, ir festivalio uždarymas.
Programoje: festivalio uždarymo koncertas ir nugalėtojų apdovanojimai.
Renginio trukmė: ~1 val. 30 min.

MOTERIMS IR JŲ VYRAMS. Juozo Miltinio dramos teatras
2024-05-22 18:00 | Šiaulių dramos teatras
Renginio organizatorius – Juozo Miltinio dramos teatras
Willy Russell
MOTERIMS IR JŲ VYRAMS
Dviejų dalių monospektaklis pagal Willy’o Russello pjesę „Shirley Valentine“
Režisierė – Ligita Kondrotaitė
Scenografija ir kostiumai – Margarita Misiukova
Iš anglų kalbos vertė – Monika Deveikytė
Vaidina:
Širlė Valentain – Ligita Kondrotaitė
Premjera – 2016 m. sausio 14 d.
Nesvarbu, Jums 30, 50 ar 80 metų, nesvarbu ir kokiame socialiniame kontekste gyvenate ar kurioje srityje dirbate, kartais reikia stabtelėti ir pasikalbėti su savimi. Aptarti gyvenimo būdą, neleisti sau prisitaikyti prie užgulusios monotonijos ir rutinos.
Monospektaklis „Moterims ir jų vyrams” pasakoja apie vieną iš daugelio moterų, kuriai reikėjo sustoti, iš naujo permąstyti savo gyvenimo įpročius, kasdienybę, asmeninius santykius ir pasiryžti keistis. Spektaklyje sava istorija pasidalina Širlė Valentain, moteris didžiąją gyvenimo dalį praleidžia tarp keturių sienų, dažniausiai viena: vaikai užaugę ir išsilakstę, o vyras beveik visą laiką praleidžia darbe. Širlė Valentain gyvena atsiminimais, o geriausia jos pašnekovė – virtuvės siena. Kai draugė, laimėjusi loterijoje, ruošiasi važiuoti į Graikiją, Širlė pasinaudoja galimybe ir vyksta kartu. Kelionės metu ji pradeda stebėti ir iš šalies analizuoti save ir aplinkinį pasaulį. Moteris suvokia, kad gyvenimas nė akimirkai nesustoja, jis juda pirmyn, o su juo ir ji pati.
Spektaklis „Moterims ir jų vyrams“ sukurtas pagal garsaus anglų dramaturgo Willy‘o Rusello pjesę „Širlė Valentain“ (1986). Šio autoriaus kūriniai statomi svarbiausiose pasaulio teatrų scenose, yra ekranizuojami ir pelnę įvairių apdovanojimų. Ši neįtikėtinai linksma ir įtraukianti pjesė, įvardijama kaip modernioji klasika, tapo tikra sensacija Londono ir Niujorko teatrų scenose, pelnė prestižinį Laurence‘o Olivier apdovanojimą kaip geriausia nauja komedija, o aktorei Pauline‘ai Collins – Oskaro nominaciją už pagrindinės aktorės vaidmenį Lewiso Gilberto filme „Širlė Valentain“ (1989). Juozo Miltinio dramos teatro scenoje kūrinys tapo įsimintinu talentingos aktorės Ligitos Kondrotaitės benefisu.
Monospektaklis „Moterims ir jų vyrams“ – tai savęs atradimo istorija. Kaip teigia spektaklio režisierė ir aktorė Ligita Kondrotaitė, „Spektaklyje gvildenama situacija dažnai moteriai atpažįstama. Dar dažniau mes neigiame: jau mums taip tikrai neatsitiks. Šį spektaklį galima vadinti komedija, bet ji sukelia ne tik juoką, vis dėlto, tai drama, paremta subtiliu humoru.“
Projektą finansuoja Lietuvos Respublikos kultūros ministerija.

Garso spektaklis „eiti į pat vidurį“
2024-05-24 18:00 | Šiaulių kultūros centro Kamerinė salė (Aušros al. 31)
„eiti į pat vidurį“ – netikėtų garsovaizdžių pasakojimas tamsoje, lydimas Jono Meko poezijos eilučių.
Neregių bendruomenės kurtas performansas tęsia savo kelionę ir šįkart patirti visišką tamsą bei joje užgimstančius garsinius pasaulius kviečia Šiaulių miesto gyventojus.
„Klausymasis – tai kita regėjimo forma“, – įsitikinę spektaklio kūrėjai. Garso menininkas, kompozitorius Vladas Dieninis bei sinchroninių triukšmų (folių) meistrė Dominyka Adomaitytė drauge su garso aktoriais – neregiais – leidosi į kūrybinius tyrinėjimus, kurių metu gilinosi į klausą kaip matymą pakeičiančią juslę. Taip rankomis tamsoje gimė muzikinės istorijos, pasakojamos atrodytų, paprasčiausių buities daiktų – popieriaus, metalo ar medžio garsais. Garsinę dramaturgiją papildė erdvūs ir kinematografiški Jono Meko eilėraščiai.
Atrasti garsovaizdžius, kuriuos mato aklieji ir silpnaregiai, ketvirtąjį sezoną kviečia garso meno ir muzikos edukacijos projektas „Regėjimo fonas“.
Spektaklis bus atliekamas visiškoje tamsoje. Prašome į renginį atvykti anksčiau, nes vėluojantys klausytojai į salę įleidžiami nebus.
Renginio trukmė: ~50 min.

Ekskursija „ŠIAULĒ ĪR ŽEMAITĖJĖ?
2024-05-25 12:00 - 13:00
12:00 EKSKURSIJA „ŠIAULĒ ĪR ŽEMAITĖJĖ?
Gidas Jonas Bartkus lauks Saulės laikrodžio aikštėje
Bilieto kaina 5 Eur

Ekskursija į Šv. apaštalų Petro ir Pauliaus katedros bokštą
2024-05-25 14:00 - 15:00 | Šiaulių Šv. apaštalų Petro ir Pauliaus katedra
14:00 Ekskursija į Šv. apaštalų Petro ir Pauliaus katedros bokštą
Gidė lauks katedros šventoriuje
Bilieto kaina 5 Eurai + auka Katedrai

Pro baleto „Gala“ koncertas
2024-05-25 18:00 | Šiaulių kultūros centro Didžioji koncertų salė (Aušros al. 31)
Gegužės 25 d. 18 val. Šiaulių kultūros centre vyks pro baleto „Gala“ koncertas.
Laukiamiausias metų įvykis, kuris bus kupinas nuostabios klasikinės muzikos, gražių kostiumų, nuostabių klasikinių ir šiuolaikinio šokio choreografijų bei jaudinančio atlikimo. GALĄ koncertą savo virtuozišku atlikimu puoš kviestinės baleto žvaigždės iš Lietuvos ir užsienio!
Renginio trukmė: ~1 val. 20 min.

Komedija „Kaimynai be ryšio“
2024-05-28 18:00 | Šiaulių kultūros centro Didžioji koncertų salė (Aušros al. 31)
„Kitoks teatras“ pristato intriguojančią, komediją „KAIMYNAI BE RYŠIO“ su visiems puikiai pažįstamais teatro, kino, TV žvaigždėmis – Oneida Kunsunga / Edita Užaite, Šarūnu Gedvilu / Ainiumi Storpirščiu, Nerijumi Gadliausku-Robertėliu / Roku Petrausku.
Į juokingų intrigų kupiną siužetą įtraukiantis spektaklis yra apie suprantamus dalykus – keistą kaimynystę, netikėtą meilę, painius šeimyninius santykius bei iki ašarų pralinksminančias situacijas, galinčias nutikti kiekvienuose namuose, jei iš situacijos gelbėsitės paskambinę nepažįstamam asmeniui!
Ką reikia daryti, jei namuose dingo interneto ryšys, o jūsų laukia neatidėliotini darbai? Kodėl įspūdingos moterys susižavi niekuo neypatingais vyrais, ir atvirkščiai? Ir kas turi nutikti, kad gyventumėte ilgai ir laimingai?
Intrigos, pavydas, tikros ašaros, dar nuoširdesnis juokas. Ar ši ypatinga diena nesugriaus kaimynų draugystės? Atsakymai komedijoje „Kaimynai be ryšio“…
Režisierius ir pjesės autorius – Ramūnas Cicėnas.
Scenografija, įvaizdis – Eglė Skrinskienė
Renginio trukmė: ~1 val. 30 min.

Koncertas „Lotynų Amerikos hitai Bigbendo muzikos garsais“
2024-05-29 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre po birželio 7 d. perkeliami į koncertų salę „Saulė“, Tilžės g. 140.
Gegužės 29 d. 12 val. „Lotynų Amerikos hitai Bigbendo muzikos garsais“
Dalyvauja: Šiaulių bigbendas (meno vad. ir dirigentas R. Ašmanis).
Vilniaus g. 153, Šiaulių bulvaro amfiteatras.

Festivalis „Ant rubežiaus"
2024-05-30 08:00 - 2024-06-01 17:00
Festivalis nemokamas
Data: 2024 m. gegužės 30-31 ir birželio 1 dienomis
Vieta: Šiauliai, pėsčiųjų bulvaras ir klubo „Juonė Pastuogė“ vasaros kiemas. Didžioji festivalio scena stovės prie Šiaulių dailės galerijos (Vilniaus g. 245). Specialios sėdimos vietos priešais didžiąją sceną senjorams (apie 500 vietų). Tautodailės ir amatų mugė kasdien nuo 10 val. ryto.
Tai tradicinis ir tęstinis festivalis skirtas plačiai visuomenės daliai – nuo šeimų, jaunimo iki senjorų ir pristatantis Pabaltijo šalių (Lietuvos, Latvijos ir Estijos) liaudiško muzikavimo tradicijas. Festivalio metu vyks tautodailės ir amatų mugė.
Daugelį festivalio koncertų planuojama filmuoti ir talpinti Youtube kanale, socialiniuose tinkluose ir festivalio tinklapyje. Kiekvienos dienos šauniausiai stilizuotai kapelai ar kapelijai bus įteikta po tris nominacijas – tautodailininko Rimanto Paunksnio sukurtos „Muzikantų angelo“ statulėlė. Birželio 1 dieną 12.00 val. klubo „Juonė pastuogė” vasaros kiemelyje pavieniai muzikantai, vadovaujami Kęstučio Kuzmicko, bandys pasiekti ilgiausiai be sustojimo polkų ir valsų grojimo Lietuvoje rekordą (dalyvaus apie 40 muzikantų).
Festivalio dienai pasibaigus klubo „Juonė pastuogė“ vasaros kiemelyje vyks muzikantų vakaronė ir improvizuoti pasigrojimai.
Daugiau informacijos apie festivalį https://jonis.lt/antrubeziaus/ant-rubeziaus-2024/
Socialiniai tinklai https://www.facebook.com/antrubeziaus
FESTIVALIO PROGRAMA
Gegužės 30 d. (ketvirtadienis) 17.00 – 21.00 val.
Festivalio „TŪTO 24“ dalyvių koncertas, kapela KOMARO VYRAI, PAKAPĖS KAPELA, kapela SENI PAŽĮSTAMI, ansamblisTADUJA, ansamblis SALDUVĖ
Gegužės 31 d. (penktadienis) 17.00 – 22.00 val.
12.00 – 13.30 val. Koncertas DAINŲ BULVARO MUZIKA. Nuo 17.00 val. ansamblis PADKAVA, kapela RADVIJA, ansamblis AGULIPOISID (EE), kapelija LĪVENHOFAS MUZIKANTI (LV), kapela BIJOTAIČIAI, folk – šok grupė DZILNA (LV), ansamblis PALAT Nr.7 (EE), kapela RATILAI, SADŪNŲ kapelija.
BIRŽELIO 1 d. (šeštadienis) 12.00 – 21.00 val.
12.00 – 15.00 val. Valsų ir polkų GROJIMO MARATONAS klubo „Juonė Pastuogė“ vasaros kieme. Nuo 15.30 val. DRANSEIKŲ ŠEIMOS KAPELA, folk duetas VARES (EE), kapelija MINGĖ, Jungtinis Lietuvos peterburgo armonikų ansamblis, ansamblis MAHMÕR (EE), jungtinis Estijos armonikininkų ansamblis PÄRNUMAA LÕÕTSPILLIHAIGETE SELTS (EE), kapela BUMBURNEICYS (LV), kapela DUBYSA, folk grupė SKYLĖTA KEPURĖ, kapela HĀGENSKALNA MUZIKANTI (LV)
Festivalio koncertų vedėjai: Virginija Kriaučiūnaitė (Magdelė) ir Antanas Laurinkevičius (Untaniokas)
Festivalį pristato AB “Volfas Engelman” SMETONIŠKA GIRA
Festivalį finansuoja Šiaulių miesto savivaldybė
Informaciniai rėmėjai: Saulės radijas, RS2 radijas, Etaplius, Šiaulių televizija, Šiaulių gidas
Organizatorius asociacija ANT RUBEŽIAUS

Koncertas „Dainų bulvaro muzika“
2024-05-31 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre po birželio 7 d. perkeliami į koncertų salę „Saulė“, Tilžės g. 140.
Gegužės 31 d. 12 val. „Dainų bulvaro muzika“
Dalyvauja: Šiaulių Dainų muzikos mokyklos mokiniai ir meno kolektyvai.
Vilniaus g. 245, prie Šiaulių dailės galerijos.

Mažųjų šiauliečių pagerbimo šventė „Aš – mažasis šiaulietis“
2024-06-01 13:00 - 15:00
Birželio 1 d. 13–15 val. mažieji šiauliečiai, jų tėveliai, sesės, broliai ir seneliai kviečiami dalyvauti šventiniame renginyje „Aš – mažasis šiaulietis“, kuris vyks Šiaulių miesto centriniame parke (Įėjimas iš Aušros al. pusės).
Programoje: Šiaulių miesto savivaldybės atstovų sveikinimai, pramoginės-edukacinės veiklos ir kitos pramogos.

Pleneras „Piešiu vaikystę“
2024-06-01 13:00 - 17:00
Birželio 1 d. nuo 13 val. Šiaulių miesto centriniame parke vyks pleneras „Piešiu vaikystę“.
Kūrybiniame procese kviečiami dalyvauti Šiaulių miesto 5–12 klasių mokiniai, kurie graffiti technika kurs iliustruojančius paveikslus susijusius su vaikyste.
Plenero metu vyks šventė „Aš – mažasis šiaulietis“.

Šiaulių kultūros centro mėgėjų teatro „Durys“ spektaklis pagal R. Toma pjesę „8 mylinčios moterys“
2024-06-04 18:30 - 19:00 | Šiaulių kultūros centro Didžioji koncertų salė (Aušros al. 31)
Birželio 4 d. 18.30 val. Šiaulių kultūros centro Didžiojoje koncertų salėje bus rodomas Šiaulių kultūros centro mėgėjų teatro „Durys“ (meno vad. Virginijus Dargis) spektaklis pagal R. Toma pjesę „8 mylinčios moterys“.
Kalėdų išvakarės. Prieššventinis pasiruošimas, laukiama iš Anglijos grįžtančios Siuzanos, vyresniosios Gabi dukters. Įprastą ryto ramybę sutrikdo tarnaitės Luizos klyksmas – savo miegamajame guli nužudytas šeimininkas. Kas žudikas? O gal žudikė..?
Šiuolaikinė detektyvinė komedija pilna elegantiško humoro, grakščių sąmojų ir nenuspėjamų siužeto vingių. Roberas Toma žinomas kaip psichologinių detektyvų, dramų autorius, o jo humoras įvardijamas kaip savitas ir išskirtinai prancūziškas.
Režisierius Virginijus Dargis
Dailininkė Reda Uogintienė
Trukmė 90 min.
Veikiantys asmenys:
Gabi – Vilija Krausienė
Siuzon – Inga Nuobarienė
Katrin – Sigita Dzindzelėtaitė, Laura Strazevičiūtė
Ogiustina – Laima Biliūnienė
Senelė – Aldona Juozaitienė, Danutė Monstavičienė
Pjereta – Daiva Vilcinė
Šanelė – Jurgita Rimkevičiūtė Juškuvienė
Luiza – Greta Jankauskytė, Rūta Grotuzienė
Įėjimas su kvietimais. Kvietimus nuo gegužės 8 d. 9 val. galima pasiimti Šiaulių kultūros centro kasoje. Kasos darbo laikas darbo dienomis 9–18 val. VI–VII 1 val. prieš renginį. Kasos tel. +370 683 57 691.

Koncertas „Muzikos kalba“
2024-06-05 12:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!
Visi koncertai nemokami! Esant blogam orui koncertai numatyti Šiaulių amfiteatre po birželio 7 d. perkeliami į koncertų salę „Saulė“, Tilžės g. 140.
Birželio 5 d. 12 val. „Muzikos kalba“
Dalyvauja: Šiaulių pučiamųjų orkestras (meno vad. ir dirigentas S. Vaičiulionis, dirigentas G. Brūzga), Šiaulių S. Sondeckio menų gimnazijos mokiniai, solistė Adrijana Balsytė, baritonas Romualdas Juzukonis, tenoras Virginijus Barzinskis.
Vilniaus g. 153, Šiaulių bulvaro amfiteatras.

Šiuolaikinio šokio spektaklis-performansas T H E O / Lukas Karvelis
2024-06-06 17:00
BIRŽELIO 6 d., ketvirtadienis 17:00 val.
VIETA: Autobusų stotelė prie teatro (Tilžės g. 155)
ŽANRAS: šiuolaikinio šokio spektaklis-performansas
TRUKMĖ: 40 min.
REKOMENDUOJAMA: mėgstantiems stebėti žmones ir aplinką, vertinantiems aukštą šokio judesio kokybę, stabtelėti, einantiems pro šalį.
RENGINYS NEMOKAMAS
Spektaklio aprašas: THEO – tai šiuolaikinio šokio spektaklis, pasakojantis istoriją apie intravertą, kurio elgesys veikiamas aplinkos ima keistis. Pagrindinis veikėjas pamažu įninka į žmones, į dėmesį, į aplinką. Tačiau įvyksta paradoksas – kuo labiau jis įsipainioja į šias priklausomybes, tuo laisvesnis jis tampa. Ar ši raiškos laisvė yra tikra, ar visgi ji kyla iš poreikio jaustis saugiai savo aplinkoje? Nors pakankamai peno apmąstymams suteikia ir pati šokio tema, jo sėkmė slypi judesio kokybėje ir vietos, kurioje vyksta pasirodymas, laikinume. Pasirodymas sukurtas taip, kad jį būtų galima atlikti viešai, autobusų stotelėje, tad net paprasčiausias „Theo’“ stebėjimo veiksmas jau pats savaime yra performatyvus. Žiūrovai pasirodymą gali stebėti iš dviejų vietų: iš pačios autobusų stotelės, kurioje jis ir vyksta arba iš kitos gatvės pusės, iš kurios pasirodymas stebimas atsitraukus, kiek vojeristiškai. Bet kuriuo atveju, inscenizacija įtraukia žiūrovą į pasirodymą, o autobusų stotelė ir toliau atlieka savo funkciją viso pasirodymo metu: prisideda judesiu, generuojamu pravažiuojančių autobusų, kurie vis paslepia sceną, ir vis atveža ir išveža iš jos nieko apie pasirodymą nenutuokiančius keleivius.
Atlikėjas: Lukas Karvelis
Plačiau: https://teatrodromas.lt/t-h-e-o-lukas-karvelis/
Renginio metu bus fotografuojama/filmuojama viešinimo tikslais.

Iglės ir Tado koncertas
2024-06-06 18:00 | Chaimo Frenkelio viloje
2024 m. birželio 6 d., ketvirtadienį, 18 val. Chaimo Frenkelio vilos-muziejaus parke (Vilniaus g. 74, Šiauliai) vyks romantiškas, jaukus Iglės ir Tado koncertas. Vakaro metu žavingoji „X Faktoriaus“ nugalėtoja Iglė Bernotaitytė ir puikų vokalą turintis Tadas Juodsnukis atliks ne tik geriausius savo kūrinius, bet ir naujai suskambsiančius pasaulinius hitus.

KONSTRUKT | CIRCUS KOLEKTIV (Kroatija)
2024-06-06 18:00 | Valstybinis Šiaulių dramos teatras, Tilžės g. 155, Šiauliai, 76297, Lietuva
PREMJERA!
BIRŽELIO 6 d., ketvirtadienis 18:00 val.
VIETA: Valstybinis Šiaulių dramos teatras, Didžioji salė (Tilžės g. 155)
ŽANRAS: oro akrobatika
TRUKMĖ: 50 min.
REKOMENDUOJAMA: suaugusiems ir vaikams 9+, aštrių pojūčių mėgėjams, turintiems humoro jausmą
Kritimas – baisiausias įvykis galintis nutikti scenoje cirko menininkui, o ypač akrobatui. Visgi, spektaklyje „Konstrukt” tai tampa centrine pasirodymo ašimi. Spektaklyje kvestionuojamas cirko menininkų kaip superherojų įvaizdis, netgi atvirkščiai, siūloma pažvelgti į juos destruktyviai, kaip į beviltiškus pamišėlius, desperatiškai siekiančius pripažinimo, katarsio ir besidalinančius šia frustracija su pasauliu. Susitaikymas, pasidavimas, kietakaktiškos pastangos iki išsekimo… arba iki suvokimo, jog sėkmė ir nesėkmė tėra proto konstruktai. „Konstrukt” tai spektaklis apie nesėkmę ir kovą su neteisingais pasirinkimais. Pasirodyme naudojami oro akrobatikos įrenginiai yra nestabilūs, nesaugūs ir netinkami naudoti, tačiau personažai renkasi kvailai bandyti atlikti pasirodymą ir deda visas pastangas į jau pralaimėtą kovą, bet galiausiai susiduria su klausimu – kaip priimti nesėkmę?
* Spektaklio eskizas 2022-2023 m. nominuotas „Circusnext” programoje.
* Renginyje laukiami vyresni nei 9 metų lankytojai. Jei lankysitės su mažamečiais vaikais, prašytume vietas rinktis arčiau išėjimo, kad prireikus galėtumėte palikti salę netrukdydami kitiems žiūrovams. Dėkojame už supratingumą.
Pristato: šiuolaikinio cirko festivalis „Cirkuliacija”
Autorė: Dora Komenda
Atlikėjai: Klarai Barišić, Georginai Cassels, Georgianai Johnson
Šviesos dizainas: Domagoj Šoić
Garso dizainas: Mišo Komenda
Produkcija: Cirkus Kolektiv, Koprodukcija: circusnext
Plačiau: https://teatrodromas.lt/konstrukt-circus-kolektiv-kroatija/
Renginio metu bus fotografuojama/filmuojama viešinimo tikslais.

Meninė akcija DŽIAUGSMO UPĖ / BE KOMPANIJOS
2024-06-07 12:00
BIRŽELIO 7 d., penktadienis 12:00 val.
VIETA: prie Povilo Višinskio paminklo (Vilniaus g. 130)
RENGINYS NEMOKAMAS
ŽANRAS: meninė akcija
TRUKMĖ: 1 val.
REKOMENDUOJAMA: interaktyvaus gatvės meno gerbėjams, besimėgaujantiems laisve, kasdienybės „desertais” ir siurprizais
Gatve rieda 2500 juodų kamuolių. Tarsi pajautę laisvę, jie juda įvairiomis kryptimis ir veikiami gravitacijos jėgos įsiterpia į peizažą, kurdami naują pažįstamos gatvės veidą. Meninė akcija kuriama apmąstant laisvės ir realumo santykį, o jos atlikime gimsta platūs šiandienos kontekstų ir aplinkybių įvaizdžiai, kurių kiekvienas yra teisingas. Galbūt laisvė – tik miražas? Oazė, kurią norime pasiekti, kad taptume geresniais? Tai santykinis dydis, nusakantis atstumą iki tikslo, kuris didėja tolygiai su įdedamų jį pasiekti pastangų kiekiu.
Idėjos autorius: Paulius Markevičius
Prodiuseris: VšĮ Be kompanijos
Plačiau: https://teatrodromas.lt/dziaugsmo-upe/
Renginio metu bus fotografuojama/filmuojama viešinimo tikslais.

Koncertas „Birželio Allegro“
2024-06-07 18:00
Tradicija tapęs Šiaulių miesto koncertinės įstaigos „Saulė“ organizuojamas ciklas „Saulės vasaros koncertai“ kviečia visus Šiaulių miesto gyventojus ir miesto svečius pasimėgauti gyva muzika gryname ore! Profesionalūs kolektyvai – Šiaulių bigbendas, Šiaulių pučiamųjų orkestras, Šiaulių kamerinis orkestras „Camerata Solaris“ – ir jų geri bičiuliai bei kolegos pripildys Šiaulių miesto bulvaro amfiteatrą bei kitas miesto erdves kokybiškos muzikos garsais. Kviečiame apsilankyti ciklo „Saulės vasaros koncertai“ renginiuose!

Birželio 7 d. 18 val. koncertas „Birželio Allegro“
Dalyvauja: Šiaulių bigbendas (meno vad. R. Ašmanis), Šiaulių kamerinis orkestras „Camerata Solaris“ (meno vad. V. Čepinskis), Šiaulių pučiamųjų orkestras (meno vad. S. Vaičiulionis), Šiaulių berniukų ir jaunuolių choras „Dagilėlis“ (meno vad. R. Adomaitis).
Solistai: Liudas Mikalauskas (bosas), Egidijus Bavikinas (tenoras), Jonas Vozbutas (akordeonas), Vilhelmas Čepinskis (smuikas), Viktorija Čepinskienė (smuikas), Jūratė Stakvilevičienė (smuikas).
Dirigentai: Vilhelmas Čepinskis, Sigitas Vaičiulionis, Raitis Ašmanis, Remigijus Adomaitis, Gediminas Brūzga.

Įėjimas su kvietimais! Kada bus galima pasiimti kvietimus informuosime artėjant renginiui.
RENGINIO VIETA
Koncertų salė „Saulė“, Tilžės g. 140, Šiauliai

Grupės „Pelenai“ geriausių dainų koncertas
2024-06-07 18:00 | Chaimo Frenkelio viloje
2024 m. birželio 7 d., penktadienį, 18 val. Chaimo Frenkelio vilos-muziejaus parke (Vilniaus g. 74, Šiauliai) vyks grupės „Pelenai“ geriausių dainų koncertas. Vakaro metu skambės jau klasika tapusios ir naujai įrašytos grupės dainos: „Laiškai“, „Lopšinė“, „Aš pavargau“, „Sudie“ ir daug kitų gerai klausytojams žinomų dainų.

Bilietai>>>

Organizatorius: Bleu de Frenkel restoranas

INFORMACIJA APIE RENGINĮ

Data:
2024-06-07

Laikas:
18:00

Vieta:
Chaimo Frenkelio vilos-muziejaus parkas

Adresas:
Vilniaus g. 74, Šiauliai
